CELEX: 62021TN0689
Language: mt
Date: 2021-10-22 00:00:00
Title: Kawża T-689/21: Rikors ippreżentat fit-22 ta’ Ottubru 2021 – Auken et vs Il-Kummissjoni

20.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 513/34
            
         
      Rikors ippreżentat fit-22 ta’ Ottubru 2021 – Auken et vs Il-Kummissjoni
      (Kawża T-689/21)
      (2021/C 513/48)
      Lingwa tal-kawża: l-Ingliż
      
         Partijiet
      
      
         Rikorrenti: Margrete Auken, Tilly Metz, Jutta Paulus, Michèle Rivasi u Kimberly van Sparrentak (rappreżentant: B. Kloostra, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni ta’ ċaħda impliċita tal-konvenuta tat-13 ta’ Awwissu 2021 wara t-talba konfermattiva tagħhom tat-30 ta’ Ġunju 2021 kontra d-deċiżjoni tad-9 ta’ Ġunju 2021 sabiex tirrifjuta parzjalment l-aċċess għad-dokumenti rikjesti mir-rikorrenti; u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrenti jinvokaw ħames motivi.
      
                  1.
               
               
                  L-ewwel motiv, ibbażat fuq l-allegazzjoni li l-konvenuta applikat illegalment l-eċċezzjonijiet imsemmija fl-ewwel inċiż tal-Artikolu 4(2) tar-Regolament (KE) Nru 1049/2001 (1).
               
            
                  2.
               
               
                  It-tieni motiv, ibbażat fuq l-allegazzjoni li l-konvenuta naqset milli tiġġustifika l-applikazzjoni tal-eċċezzjonijiet taħt l-Artikolu 4 tar-Regolament (KE) Nru 1049/2001 u għalhekk kisret ir-Regolament (KE) Nru 1049/2001 għaliex ebda interpretazzjoni u applikazzjoni stretta tal-ewwel inċiż tal-Artikolu 4(2) u tal-Artikolu 4(3) tar-Regolament (KE) 1049/2001 ma ġiet segwita mill-konvenuta.
               
            
                  3.
               
               
                  It-tielet motiv, ibbażat fuq l-allegazzjoni li l-konvenuta applikat b’mod inkoerenti l-eċċezzjonijiet imsemmija fl-ewwel inċiż tal-Artikolu 4(2) tar-Regolament (KE) Nru 1049/2001.
               
            
                  4.
               
               
                  Ir-raba motiv, ibbażat fuq l-allegazzjoni li l-konvenuta ma ħaditx inkunsiderazzjoni li hemm interess pubbliku superjuri fl-iżvelar tal-informazzjoni rikjesta.
               
            
                  5.
               
               
                  Il-ħames motiv, ibbażat fuq l-allegazzjoni li d-deċiżjoni kkontestata tikser l-Artikolu 52(3) tal-Karta tad-Drittijiet Fundamentali tal-Unjoni Ewropea u l-Artikolu 10(1) tal-Konvenzjoni Ewropea tad-Drittijiet tal-Bniedem.
               
            
         (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).